TAXA DE SOLIDARITATE ÎN STATE MEMBRE ALE UNIUNII EUROPENE

Taxa pe avere este concepută în general ca o impunere bazată pe valoarea cumulată a tot ceea ce au dobândit gospodăriile, incluzând proprietăţi imobiliare, bani, depozite bancare, fonduri băneşti şi economii, asigurări şi planuri de pensii, investiţii în proprietăţi imobiliare, acţiuni, titluri de valoare şi trată
.
Unele state solicită declaraţia contribuabilului privind bilanţul contabil (active şi pasive) şi din aceasta cer o taxă pe averea netă (active minus pasive) sub forma unui procent din averea netă sau ca un procent din averea netă ce depăşeşte un anumit nivel. Taxa se aplică persoanelor fizice şi uneori persoanelor juridice.
În Franţa, taxa pe averea netă a persoanelor fizice se numeşte impozit de solidaritate pe avere (L'impôt de solidarité sur la fortune - ISF) şi reprezintă o taxă pe averea directă aplicată anual contribuabililor francezi ale căror active depăşesc  1,3 milioane euro
.
În Europa, puţine ţări au păstrat taxarea averii.
Astfel cum a subliniat Consiliul pentru taxe şi contribuţii de securitate socială în raportul său din martie 2009 privind patrimoniul gospodăriilor
, taxarea averii prin simplul fapt al deţinerii sale a dispărut în mod progresiv în ultimii 20 de ani în economiile occidentale în general şi în cadrul Uniunii Europene
, în special
. Acest fenomen s-a manifestat în Austria (1994), în Danemarca (1996)
, în Germania (1997)
, în Olanda (2001), în Finlanda şi Luxemburg (2006), în Suedia (2007) şi în Spania (2008)
.
În alte ţări, cum ar fi Belgia, Cipru, Cehia
, Irlanda, Letonia, Lituania, Polonia, Portugalia
, Slovacia, Slovenia şi Marea Britanie, taxa pe avere nu a existat niciodată.
FRANŢA

Impozitul de solidaritate pe avere - L'impôt de solidarité sur la fortune (ISF) – este plătit de către persoanele fizice şi de către cuplurile care deţin un patrimoniu net impozabil ce depăşeşte 1,3 milioane euro de la 1 ianuarie 2011, după reforma privind fiscalitatea patrimoniului intervenită în 2011
. 
Temei legal: art. 885A-885Z din Codul general de impozite (Code Général des Impôts)

Legea nr. 2011-900 din 29 iulie 2011 de finanţe rectificativă pentru 2011
 a modificat anumite reguli privind impozitul de solidaritate pe avere (ISF)
.
Majoritatea acestor prevederi se aplică din 2012.
Contribuabili: Impozitul de solidaritate pe avere se aplică persoanelor fizice a căror avere depăşeşte 800.000 euro în 2011 şi 1.310.000 euro începând din 2012.
Obiectul taxei şi baza de evaluare: Impozitul de solidaritate pe avere se aplică tuturor bunurilor mobile sau imobile deţinute în mod direct sau indirect în ţară sau în străinătate de către rezidenţi şi numai proprietăţilor deţinute în Franţa în cazul nerezidenţilor.
1. Persoane impozabile

Contribuabilii francezi trebuie să plătească impozitul pe avere (ISF) dacă valoarea patrimoniului lor depăşeşte un cuantum de 1,3 milioane euro la 1 ianuarie 2011.
Impunerea se stabileşte la nivelul gospodăriei.

Alcătuirea gospodăriei se stabileşte la data de 1 ianuarie a anului de impunere.

Gospodăria este alcătuită fie dintr-o singură persoană (văduv, divorţat etc.), fie dintr-un cuplu (soţi, indiferent de regimul lor matrimonial, partenerii dintr-un pact civil de solidaritate – PACS, cuplul aflat într-un concubinaj notoriu). În cele două cazuri, gospodăria este mărită prin eventualii copii minori ale căror bunuri sunt administrate legal de către contribuabili.
Contribuabilii trebuie să depună declaraţii separate, dacă sunt soţi separaţi de bunuri şi care nu trăiesc sub acelaşi acoperiş ori soţi aflaţi în situaţia separaţiei de corp sau de divorţ şi care au fost autorizaţi de către judecător să aibă domicilii distincte.
În caz de domiciliu fiscal în Franţa, contribuabilii trebuie să declare toate bunurile aparţinând membrilor ce alcătuiesc gospodăria în sensul ISF, la data de 1 ianuarie a anului de impunere, fie că se află în Franţa sau în străinătate. 
Scutirile fiscale aplicabile în materia impozitului pe venit nu operează în cazul ISF.
În caz de domiciliu fiscal în străinătate, contribuabilii trebuie să declare doar bunurile situate în Franţa. În plus, nu sunt impozabile anumite plasamente financiare.
Aceste reguli se aplică exceptând situaţia în care o convenţie internaţională prevede dispoziţii diferite.

2. Bunuri impozabile şi bunuri scutite

ISF priveşte ansamblul bunurilor, drepturilor şi valorilor care alcătuiesc patrimoniul contribuabilului la data de 1 ianuarie a anului de impunere. Contribuabilii pot beneficia de scutiri totale sau parţiale.
Ei trebuie să declare următoarele bunuri:

· bunuri imobiliare (domiciliul, reşedinţa, imobilele închiriate);
· active profesionale (care pot fi scutite în anumite condiţii);

· bunurile din gospodărie (meubles meublants);
· alte mobile corporale (bijuterii, automobile, iahturi etc.);
· drepturi şi valori (valori mobiliare, bonuri de trezorerie, alte bonuri de economii).

Bunuri impozabile: situaţii particulare
Asigurarea de viaţă 
În faza de economisire, situaţia diferă în cazul contractului de reasigurare.
Dacă contractul nu este de reasigurare, trebuie declarate doar primele vărsate după cea de-a 70-a aniversare a celui care efectuează subscrierea, cu titlu de contracte încheiate începând din 20 noiembrie 1991.
Dacă contractul este de reasigurare, trebuie declarată valoarea reasigurării la data de 1 ianuarie a anului de impunere. La scadenţă, capitalul sau valoarea reprezentativă a primei de asigurare trebuie declarate.
Rentele viagere

Sunt impozabile ISF în ceea ce priveşte valoarea lor de capitalizare, cu excepţia cazului în care sunt asimilate unor pensii pentru limită de vârstă sau sunt plătite cu tilu de reparaţie pentru daune corporale.
Bunuri grevate de un drept de uzufruct, de abitaţie sau de folosinţă

Fără excepţii, aceste bunuri sunt cuprinse în patrimoniul uzufructuarului sau al titularului dreptului pentru valoarea lor în plină proprietate.
Totuşi, uzufructuarul sau titularul dreptului nu este impozabil decât pentru o fracţiune din plina proprietate ce corespunde dreptului de care dispune.

Bunuri scutite total sau parţial

Următoarele bunuri beneficiază în anumite condiţii de o scutire totală sau parţială:

· bunurile profesionale;
· obiecte de antichitate, de artă sau de colecţie;

· drepturile de proprietate literară sau artistică;

· drepturile de proprietate industrială;
· rentele, pensiile şi indemnizaţiile;

· titlurile de societăţi ce constituie obiectul unui angajament de conservare;
· titlurile de societăţi deţinute de către salariaţi şi de către mandatarii sociali;
· titlurile IMM-urilor şi părţi din anumite fonduri;

· păduri şi părţi de grupări forestiere;
· bunuri rurale închiriate pe termen lung sau printr-un contract de închiriere cesibil şi părţi de grupări agricole funciare;
· părţi de grupări funciare rurale;
· plasamente financiare ale nonrezidenţilor.

3. Calcul, reduceri şi plafon

În ceea ce priveşte impozitul de solidaritate pe avere în 2011, contribuabilii trebuie să declare şi să calculeze singuri cuntumul impozitului.
Ei pot beneficia de anumite reduceri aplicate impozitului. ISF este plafonat în funcţie de veniturile lor.
Contribuabilii francezi trebuie să-şi evalueze averea la data de 1 ianuarie a anului de impunere.
O fracţiune a materiei impozabile exceptată de la impozit de 30% se aplică în cazul domiciliului.

Valoarea netă a averii este impusă în funcţie de un barem progresiv pe tranşă, dacă este egal sau superior unui cuntum de 1,3 milioane euro la 1 ianuarie 2011.
Reduceri aplicate impozitului

Reducerea pentru persoanele aflate în întreţinere
Contribuabilii benefciază de o reducere de 150 euro/persoană aflată în întreţinere.
Aceste dispoziţii privesc următoarele persoane:

· copiii minori sau infirmi;

· copiii care le revin;

· persoanele titulare ale unei cărţi de invaliditate (de cel puţin 80%) care locuiesc sub acelaşi acoperiş.
În caz de custodie comună, fiecare părinte obligat să plătească ISF beneficiază de jumătate din reducere, adică 75 euro.
Reducerea pentru donaţiile către anumite organisme de interes general
În caz de donaţii către organismele de interes general, contribuabilii beneficiază de o reducere a ISF egală cu 75% din donaţiile realizate, în limită de 50.000 euro.
Reducerea pentru investiţii în IMM-uri

Reducerea ISF, acordată pe bază de documente justificative, variază în funcţie de tipul şi data investiţiei contribuabilului.
Dacă acesta solicită simultan beneficiul reducerii pentru investiţii în IMM-uri şi cel de reducere pentru donaţii, plafonul global anual este de 45.000 euro de la 1 ianuarie 2011.
Plafonul ISF

Plafonul ISF permite evitarea situaţiei ca totalul format din ISF şi impozitul pe venit să depăşească 85% din veniturile contribuabilului pe anul precedent. În caz de excedent, acesta este dedus din ISF datorat.  
Declarare

Data limită pentru declararea şi plata ISF a fost stabilită pentru 30 septembrie 2011.
Dacă averea are o valoare netă taxabilă cuprinsă între 1,3 şi 3 milioane euro, contribuabilul este scutit să aducă documente justificative pentru datoriile şi reducerile impozitului la depunerea declaraţiei
.
Plafonul impozitelor directe (art. 1 şi 1649-0 CGI)

1. Articolul 1 din Codul general de impozite (CGI) instituie principiul plafonării impozitelor directe la un cuantum de 50% din venituri (le bouclier fiscal – pragul fiscal). Condiţiile de aplicare a acestui drept sunt prevăzute la art. 1649-0 A din Cod. Dreptul de restituire a impozitelor care depăşesc pragul de 50% din venituri se naşte la data de 1 ianuarie din al doilea an ce urmează celui de realizare a veniturilor luate în calcul (an de referinţă).
Veniturile supuse plafonului sunt: impozitul pe venit (impunere în funcţie de barem sau la un nivel forfetar), contribuţii sociale aplicate veniturilor din patrimoniu, activităţii şi înlocuirii sau produselor de plasament (contribuţie socială generalizată, contribuţie pentru rambursarea datoriei sociale), impozitul de solidaritate pe avere (ISF), taxa de abitaţie şi taxele funciare pe proprietăţile construite sau neconstruite privind domiciliul şi anumite taxe suplimentare la acestea.
Veniturile luate în calcul sunt cele din anul de referinţă.

Plafonul trebuie cerut de către contribuabil la centrul de finanţe publice de care aparţine, prin intermediul formularului nr. 2041 DRID – cerere de plafonare a impozitelor directe la 50% din venituri pentru anul 2009
. Această cerere trebuie să ajungă la centrul de finanţe publice înainte de data de 31 decembrie a anului în cursul căruia a luat naştere dreptul de restituire
.
De exemplu, contribuabilul a putut să depună, între 1 ianuarie şi 31 decembrie 2011, o cerere de plafonare a impozitelor ce depăşesc pragul de 50% în cazul impozitului pe venit şi al contribuţiilor sociale achitate în 2009 sau 2010 la titlul de venituri realizate în 2009 şi în cazul ISF şi al impozitelor stabilite la nivel local la titlul anului 2010. 
2. Art. 1649-0 A CGI pct. 9 permite contribuabililor să procedeze în mod direct, în cadrul unei proceduri declarative de autolichidare, la o imputare a creanţei pe care o deţin cu titlu de drept de restituire a impunerilor în funcţie de venituri la plata anumitor impuneri. Această creanţă poate fi utilizată pentru plata ISF, a taxelor funciare pe proprietăţi construite şi neconstruite şi a taxei de abitaţie privind domiciliul şi a contribuţiilor sociale aplicate veniturilor din patrimoniu.
În aplicarea art. 5 din Legea nr. 2011-900 privind finanţele rectificativă pentru 2011, contribuabilii care trebuie să plătească impozitul de solidaritate pe avere cu titlu pentru anul 2011 şi care nu au exercitat dreptul de restituire dobândit la 1 ianuarie acelaşi an, depunând o cerere de restituire în mod voluntar prin intermediul formularului nr. 2041 DRID înainte de 30 septembrie 2011, exercită acest drept de restituire exclusiv prin procedura autolichidării, imputând cuantumul corespunzător acestui drept asupra celui a simplei cotizaţii a impozitului de solidaritate pe avere datorat cu titlu pentru anul 2011.
Astfel, începând din 30 septembrie 2011, contribuabilii care trebuie să plătească ISF cu titlu pentru anul 2011, care nu şi-au exercitat înainte de această dată dreptul la restituire dobândit la data de 1 ianuarie în mod voluntar, trebuie să utilizeze obligatoriu procedura autolichidării prin imputare exclusivă aplicată ISF 2011 pentru a exercita acest drept. Cu anumite excepţii enumerate limitativ, partea din dreptul de restituire neimputată la ISF datorat cu titlu pentru anul 2011 constituie o creanţă împotriva statului imputabilă exclusiv asupra contribuţiilor ISF datorate cu titlu pentru anii următori.
Declaraţia de autolichidare trebuie depusă de către contribuabil la centrul de colectare de care aparţine prin intermediul formularului nr. 2041 DRBF – declararea imputării unei creanţe fiscale născută din dreptul de restituire a impozitelor directe. Această declaraţie trebuie să ajungă la centrul de colectare începând cu data exigibilităţii impozitului datorat şi până la data limită de plată. Depunerile tardive (după data limită de plată) prin intermediul formularului nr. 2041 DRBF vor fi reţinute, cu condiţia ca ele să intervină înainte de data de 31 decembrie a anului în cursul căruia a luat naştere dreptul de restituire.
ITALIA
În 2009, taxa pe avere, în sensul de măsură fiscală extraordinară, nu exista în Italia. Unele propuneri de a introduce această taxă aparţineau partidelor de opoziţie.

Conform Decretului-lege nr. 93/2008, taxa locală pe proprietăţi (Imposta Comunale sugli Immobili sau ICI) a fost anulată în cazul primei proprietăţi imobiliare, cu excepţia imobilelor de lux.
Prin Legea nr. 148 din 14 septembrie 2011
, Parlamentul italian a aprobat Decretul-lege nr. 138 din 13 august 2011 care a introdus inter alia o suprataxă ce urmează a fi aplicată asupra veniturilor înregistrate de toţi contribuabilii italieni (contributo de solidarietà sau taxă de solidaritate) ce se aplică în proporţie de 3% asupra veniturilor ce depăşesc 300.000 euro (conform Decretului lege nr. 138/2011 se ridica la 5% pentru veniturile între 90.000 şi 150.000 euro şi la 10% în cazul veniturilor ce depăşeau 150.000 euro).
Legea nr. 148/2011 prevede că taxa de solidaritate se aplică doar în perioada fiscală 2011-2013, însă permite Guvernului italian să extindă aplicarea sa după 2013, în măsura în care pragul de rentabilitate al bugetului italian este atins până în acel moment.
Mai mult, taxa de solidaritate va fi deductibilă din venitul brut înregistrat în 2012 şi 2013
.

UNGARIA
Taxarea averii a fost introdusă de la 1 ianuarie 2010. Activele supuse taxei pe avere sunt proprietatea imobiliară şi mijloacele de transport pe apă şi prin aer şi automobilele cu cilindree mare
. Taxa pe avere trebuia plătită în avans în perioada 20 mai 2010 – 30 septembrie 2010 şi termenul de returnare a taxei pe avere este termenul de plată a impozitului pe venit personal din anul fiscal respectiv. Astfel, taxa pe avere pe 2010 a trebuit raportată până la 20 mai 2010, ataşată la declaraţia impozitului pe venit personal. Dacă persoana fizică nu este obligată să prezinte o declaraţie pentru impozitul pe venit personal, declaraţia privind taxa pe avere poate fi prezentată separat.
Proprietatea imobiliară

Contribuabilul este persoana fizică sau juridică, proprietară a unei proprietăţi imobiliare în Ungaria la data de 1 ianuarie a anului fiscal sau care are drepturi de beneficiu asupra proprietăţii imobiliare din Ungaria înregistrată la Oficiul ungar de Cadastru. În caz de coproprietate, proprietarii sunt obligaţi să plătească taxa în funcţie de proporţia deţinută. Taxa trebuie plătită având ca referinţă valoarea de piaţă a proprietăţii imobiliare la data de 1 ianuarie.
	Categorie
	Taxă datorată

	1 – 30.000.000 HUF
	0,25%

	30.000.001 – 50.000.000 HUF
	0,35% + 75.000 HUF

	50.000.001 HUF
	0,50% + 145.000 HUF


Sunt posibile scutiri fiscale. De exemplu, familiile care au cel puţin trei copii au dreptul de a deduce un anumit procent per copil din taxa datorată. Acest beneficiu este posibil doar dacă ei sunt înregistraţi la adresa respectivă şi locuiesc acolo.
Legea prevede anumite exceptări - de exemplu, orice imobil ce valorează mai puţin de 30.000.000 HUF este scutit de taxă dacă valoarea imobiliară este înregistrată de proprietarul care locuieşte acolo.
O declaraţie pentru rambursarea taxei trebuie completată dacă se naşte obligaţia de plată a taxei sau valoarea calculată a proprietăţii imobiliare depăşeşte 30 milioane HUF, însă valoarea reală de piaţă este inferioară acestui cuantum.
Mijloace de transport pe apă şi prin aer

Sunt supuse taxei pe avere mijloacele de transport pe apă şi prin aer înregistrate în Ungaria sau înregistrate în străinătate, când proprietarul este un contribuabil ungur. Contribuabilul este proprietarul înregistrat al vehicolului la data de 1 ianuarie. Taxa se stabileşte ca o sumă forfetară. În cazul mijloacelor de transport pe apă baza de calcul a taxei este suprafaţa corabiei sau puterea în kW şi taxa datorată depinde de vârsta vasului. Baza de calcul în cazul mijloacelor de transport prin aer este cea mai mare greutate indicată în certificatul oficial al vehicolului şi depinde de vechimea acestuia. Legea face distincţie între vehiculele cu motor şi alte vehicule.
Automobilele cu cilindree mare

Un motor cu capacitate mai mare de 125 kW este supus taxei. Aceasta trebuie plătită de către proprietarul înregistrat al vehicolului la data de 1 ianuarie a anului fiscal. Baza de calcul a taxei este puterea exprimată în kw (HP/1,36), taxa datorată se stabileşte conform Legii privind taxele pe maşinile companiilor şi creşte proporţional cu puterea. Sunt posibile scutiri fiscale. O familie cu cel puţin trei copii are o deducere de 50% din taxa datorată pentru o maşină. Taxa anuală datorată pe maşină poate fi dedusă din cuantumul taxei pe avere datorate.
� � HYPERLINK "http://en.wikipedia.org/wiki/Wealth_tax" ��http://en.wikipedia.org/wiki/Wealth_tax�


� � HYPERLINK "http://en.wikipedia.org/wiki/Solidarity_tax_on_wealth#cite_note-connexionfrance.com-0" ��http://en.wikipedia.org/wiki/Solidarity_tax_on_wealth#cite_note-connexionfrance.com-0�


� � HYPERLINK "http://www.euractiv.fr/sites/default/files/rapport-patrimoine-des-menages.pdf" ��http://www.euractiv.fr/sites/default/files/rapport-patrimoine-des-menages.pdf�


� În ceea ce priveşte descrierea sistemelor aplicate anterior în Germania, Spania, Luxemburg şi Olanda a se vedea studiul L'impôt sur la fortune disponibil pe site-ul Senatului francez la adresa � HYPERLINK "http://www.senat.fr/lc/lc40/lc40.html" ��http://www.senat.fr/lc/lc40/lc40.html�


� � HYPERLINK "http://www.ccomptes.fr/fr/CC/documents/RPT/Rapport_prelevements_fiscaux_sociaux_France_Allemagne_04032011.pdf" ��http://www.ccomptes.fr/fr/CC/documents/RPT/Rapport_prelevements_fiscaux_sociaux_France_Allemagne_04032011.pdf� pag. 119


� Taxa pe avere a fost anulată prin Legea nr. 1105 din 20 decembrie 1995 începând cu anul fiscal 1997. Legea este disponibilă exclusiv în limba daneză la adresa � HYPERLINK "https://www.retsinformation.dk/Forms/R0710.aspx?id=63758" ��https://www.retsinformation.dk/Forms/R0710.aspx?id=63758�


� În 1995, Curtea Constituţională Federală a statuat că metoda de evaluare a taxei pe avere era neconstituţională. Deoarece legea fiscală relevantă nu a fost modificată în perioada prevăzută de Curte, taxa pe avere nu a mai fost impusă.


� Taxa pe avere a fost introdusă ca o taxă extraordinară prin Legea nr. 50/1977, ultima reglementare în domeniu fiind Legea nr. 19/1991 (Ley 19/1991, del impuesto sobre el patrimonio). Taxa a fost anulată prin Legea nr. 4/2008 (Ley 4/2008, de 23 de diciembre, por la que se suprime el gravamen del Impuesto sobre el Patrimonio, se generaliza el sistema de devolución mensual en el Impuesto sobre el Valor Añadido, y se introducen otras modificaciones en la normativa tributaria), printr-un discount de 100% aplicat sumei datorate. Legea privind taxarea averii nu a fost abrogată. Noua lege a intrat în vigoare imediat, astfel încât taxa pe avere pe 2008 nu a fost plătită în 2009. Aceste legi pot fi accesate la adresa � HYPERLINK "http://www.boe.es" ��www.boe.es�, respectiv � HYPERLINK "http://noticias.juridicas.com" ��http://noticias.juridicas.com�.


� În Cehia, taxa pe avere nu există. Totuşi, ca o reacţie la criza economică mondială, Partidul Social Democrat din opoziţie a propus creşterea impozitului pe venitul anual de peste 1,2 milioane coroane ceheşti pe an. Proporţia a fost iniţial de 30%, dar a crescut mai târziu la 38%. Nicio propunere nu a fost însă inclusă în pachetul de redresare economică al guvernului ceh.


� Pe 10 iulie 2009, Parlamentul a adoptat o lege prin care a taxat venitul nedeclarat printr-un cuantum al impozitului pe venit de 60%, atunci când acesta depăşeşte 100.000 euro.


� � HYPERLINK "http://fr.wikipedia.org/wiki/Imp%C3%B4t_de_solidarit%C3%A9_sur_la_fortune" ��http://fr.wikipedia.org/wiki/Imp%C3%B4t_de_solidarit%C3%A9_sur_la_fortune�


� � HYPERLINK "http://www.legifrance.gouv.fr/affichCode.do?cidTexte=LEGITEXT000006069577" ��http://www.legifrance.gouv.fr/affichCode.do?cidTexte=LEGITEXT000006069577�


� � HYPERLINK "http://www.legifrance.gouv.fr/affichTexte.do?cidTexte=JORFTEXT000024413775&dateTexte=&categorieLien=id#" ��http://www.legifrance.gouv.fr/affichTexte.do?cidTexte=JORFTEXT000024413775&dateTexte=&categorieLien=id#�


� � HYPERLINK "http://vosdroits.service-public.fr/N20074.xhtml" ��http://vosdroits.service-public.fr/N20074.xhtml�


� Pentru detalii a se vedea � HYPERLINK "http://www.impots.gouv.fr/portal/dgi/public/particuliers.impot;jsessionid=JXY3IS3DO1QOBQFIEIQCFEY?espId=1&pageId=part_isf&impot=ISF&sfid=50" ��http://www.impots.gouv.fr/portal/dgi/public/particuliers.impot;jsessionid=JXY3IS3DO1QOBQFIEIQCFEY?espId=1&pageId=part_isf&impot=ISF&sfid=50�


� � HYPERLINK "http://www3.finances.gouv.fr/formulaires/dgi/2011/bouclierfiscal/pdf/tform-2041-drid.pdf" ��http://www3.finances.gouv.fr/formulaires/dgi/2011/bouclierfiscal/pdf/tform-2041-drid.pdf�


� � HYPERLINK "http://www3.finances.gouv.fr/formulaires/dgi/2011/bouclierfiscal/pdf/tform-2041-GO.pdf" ��http://www3.finances.gouv.fr/formulaires/dgi/2011/bouclierfiscal/pdf/tform-2041-GO.pdf�


� � HYPERLINK "http://www.finanze.gov.it/export/download/novitaanno2011/legge_148_2011.pdf" ��http://www.finanze.gov.it/export/download/novitaanno2011/legge_148_2011.pdf�


� � HYPERLINK "http://www.cgsh.com/new_solidarity_tax_confirmed_with_amendments/" ��http://www.cgsh.com/new_solidarity_tax_confirmed_with_amendments/�


� � HYPERLINK "http://www.kpmg.com/HU/en/IssuesAndInsights/ArticlesPublications/Tax-Alerts/Documents/Publications-Tax-Alert-Wealth-tax-regulations-20100119-En.pdf" ��http://www.kpmg.com/HU/en/IssuesAndInsights/ArticlesPublications/Tax-Alerts/Documents/Publications-Tax-Alert-Wealth-tax-regulations-20100119-En.pdf�

